Höskuldur Eiríksson hefur hafið störf hjá KPMG Lögmönnum og er jafnframt orðinn einn eigenda stofunnar . Höskuldur starfaði áður hjá lögmannsstofunni BBA Legal þar sem hann var einnig einn eigenda . Höskuldur hóf störf hjá Logos lögmannsþjónustu 2006 en færði sig til BBA Legal árið 2007 . Hjá BBA Legal hefur Höskuldur byggt upp þekkingu og reynslu í tengslum við lögfræðilega ráðgjöf tengda viðskiptalífinu . Í seinni tíð hefur hann unnið einna mest í kaupum - og sölum fyrirtækja á Íslandi og yfir landamæri ( Cross-border M & A ) . Höskuldur hefur m.a. unnið fyrir ýmsa sjóði , sjóðsstýringarfyrirtæki og banka í slíkum verkefnum , sem sum hver eru á meðal stærstu viðskipta frá hruni og varða m.a. kaup og sölu á upplýsingatæknifyrirtækjum , fasteignafélögum , þjónustufyrirtækjum og fyrirtækjum í smávöruverslun . Jafnframt hefur hann veitt víðtæka ráðgjöf um félagaréttarleg málefni og annast ýmiss konar samningagerð og lögfræðilega greiningu fyrir fyrirtæki í tengslum við ýmiss konar fjárfestingar og samningagerð , bæði innanlands og utan . Þá hefur Höskuldur sérhæft sig í alþjóðlegum og innlendum lánssamningum og hefur unnið fyrir flesta íslensku bankana sem og ýmsa erlenda banka í slíkri samningagerð og veðtöku tengdri slíkum lánum . Hann náði sér t.a.m. í LL.M. gráðu í International Banking & Finance hjá UCL í London . Þá er Höskuldur höfundur bókarinnar „ Lánssamningar á milli banka og fyrirtækja “ , en á árum áður þótti hann liðtækur knattspyrnumaður og á að baki nokkurn fjölda leikja í efstu deild á Íslandi , með liðum eins og KR , Víking og FH . Höskuldur er giftur Freyju Jónsdóttur lyfjafræðingi og eiga þau fimm börn . KPMG Lögmenn er lögmannsstofa sem sett var á laggirnar árið 2018 á grunni KPMG . Hjá KPMG Lögmönnum starfa nú tæplega 30 manns , þar af tuttugu lögmenn og lögfræðingar og tíu aðrir sérfræðingar sem búa yfir sérþekkingu á öðrum sviðum viðskipta og fjármála . Hjá KPMG Global starfa nú um 2.300 lögmenn í 80 löndum og hefur sá hópur stækkað ört á undanförnum árum samhliða vexti í þessari þjónustu KPMG . KPMG Global lítur á á lögmannsþjónustu sem eitt helsta vaxtartækifærið og hefur sett metnaðarfull markmið um að ná að stækka enn meira á komandi árum . Er jafnvel gert ráð fyrir að lögmenn hjá KPMG verði um 3.000 talsins á næstu einu til tveimur árum . „ Það er ánægjulegt og mikill fengur að fá Höskuld til liðs við okkur hjá KPMG Lögmönnum . Höskuldur hefur víðtækna reynslu og þekkingu á málum sem viðkemur þeirri ráðgjöf sem við veitum viðskiptavinum KPMG . Hann hefur veitt ráðgjöf í tengslum við mörg af stærstu endurskipulagningarverkefnum síðustu ára , sem vörðuðu fjármálafyrirtæki , fasteignafyrirtæki og framleiðslufyrirtæki , og hefur þar unnið fyrir erlenda sambanka , erlend fjármögnunarleigufyrirtæki , innlenda banka og slitastjórn eins föllnu bankanna . “ segir Soffía Eydís Björgvinsdóttir , eigandi hjá KPMG Lögmönnum .